सिणला गांव में डॉक्टरों ने पशुओं के लगाए टीके
पोकरण (आंचलिक) | उपखंडक्षेत्र के सिणला गांव में पशुओं में फैल रही विभिन्न बीमारियों के चलते पशुओं की हो रही है मौत को लेकर शुक्रवार पशु चिकित्सकों की टीम द्वारा सिणला गांव में पहुंचकर पशुओं का टीकाकरण किया गया।
पशु चिकित्सा विभाग के चिकित्सकों द्वारा सिणला गांव पहुंचकर 50 पशुओं का टीकाकरण किया गया। इसके साथ ही पशुओं में फैल रही है बीमारियों को रोकने के लिए पशुपालकों को उपाय बताए गए। पशु चिकित्सक डॉ. सुरेन्द्र सिंह तंवर ने बताया कि शुक्रवार को सिणला गांव पहुंचकर पशुओं में फैल रही बीमारियों को तत्काल खत्म करने के लिए पशुओं का टीकाकरण किया। तंवर ने शुक्रवार को 50 भेड़ बकरियों का टीकाकरण कर विभिन्न बीमारियों से बचाव किया गया। तंवर ने बताया कि सिणला गांव में पशुओं की हो रही है मौत के संबंध सर्वे किया गया तो पिछले कई दिनों से पशु मृत पाए गए।
पशुचिकित्सक विभाग आया हरकत में : सिणलासहित आस-पास क्षेत्र में पशुओं में फैल रही विभिन्न बीमारियों को लेकर शुक्रवार को जैसलमेर-पोकरण संस्कार में इलाज के अभाव में बीमार पशुओं की हो रही अकाल मौत,पशुपालकोंं में आक्रोश शीर्षक से खबर प्रकाशन होने के बाद पशु चिकित्सा विभाग हरकत आया। पशु चिकित्सा की टीम ने शुक्रवार को सुबह 11 बजे सिणला गांव पहुंचकर पशुओं में हो रही है विभिन्न बीमारियों के संबंध में पता लगाया तथा पशुओं को बीमारियों से बचने के लिए पशुपालको को विभिन्न प्रकार दवाइयां देने के लिए अवगत करवाया।
hin_Deva hin_Deva hin_Deva hin_Deva